Liga Éropa UEFA 2019–20

Liga Éropa UEFA 2019–20 inggih punika édisi ka-49 wimbakara sépakbola sekundér klub Éropa sané kaselenggarayang olih UEFA, miwah édisi kasolas daweg magentos aran saking Piala UEFA dados Liga Éropa UEFA.

Sevilla ngaonang Inter Milan ring final, kamainang ring RheinEnergieStadion ring Köln, Jerman, 3–2 antuk ngaryanin rékor gelar kanem ring wimbakara nika. Dados jayanti, Sevilla ngamolihang hak antuk malaga pantaraning Bayern Munich, jayanti Liga Champions UEFA 2019–20, ring Piala Super UEFA 2020. Santukan ipun sampun lolos nuju babak grup Liga Champions UEFA 2020–21 saking panampilan liga ipun, genah sané pamahbahné kaicain antuk pangambel gelar Liga Éropa kaicain majeng tim peringkat katiga Ligue 1 2019–20 (Rennes), asosiasi paringkat ka-5 manut lis aksés masan salanturné.

Krana dampak pandemi COVID-19, Pacentokan niki katangguhang ring patengahan Maret 2020 lan kalanturang mawali ring sasih Agustus. Babak prapat final lan salanturné kamargiang dados laga tunggal sareng sistem gugur ring genah netral ring Jerman (RheinEnergieStadion, MSV-Arena, Merkur Spiel-Arena, Aréna AufSchalke) tanpa pamiarsa langsung saking 10 ngantos 21 Agustus. Sistem asistén wasit vidéo (VAR) kaanggén ring pacentokan saking babak gugur.

Dadoa pangambel gelar Liga Éropa, Chelsea lolos nuju Liga Champions UEFA 2019–20, Yadiastun ipun sampun lolos sadurung final saking kinerja liga doméstikné. Ipun teh prasida nyaga gelar ipun santukan ngalantur nuju babak gugur Liga Champions, lan kasisihang olih jayanti utama Bayern Munich ring babak 16 ageng.

 Pustaka 

2019–2020